
УФ-м и Правительствэм и УнафэщIым и къуэдзэ — УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэ Хлопонин Александр ЦIыхубзэм я дунейпсо махуэ гъатхэпэм и 8-м теухуа и хъуэхъу
Ди цIыхубз лъапIэхэ!
ЦIыхубзхэм я дунейпсо махуэмкIэ — дахагъэм, гуапагъэм, лъагъуныгъэм я гъатхэ махуэшхуэмкIэ си гуапэу сынывохъуэхъу.
Дэтхэнэ цIыхухъуми и псэм йохуэбылIэ анэр, щхьэгъусэр, пхъур, шыпхъур. Сэри нобэ фэ — зи IуэхущIафэхэмрэ мурадхэмкIэ лIэщIыгъуэ куэд зи ныбжь унагъуэ хабзэ куухэр зыгъэбыдэхэм, зэрыщытын хуейм хуэдэу урысей унагъуэхэр быдэу, гуапагъэ илъу зэтезыIыгъэхэм — фхуэгъэза псалъэ гуапэхэр нывжесIэну сыхуейщ.
Шэч хэмылъу, цIыхубзым и зэфIэкIхэр къигъэсэбэпын папщIэ иджырей зэманым IэмалыщIэхэр къыхузэIуихыу йокIуэкI. Дэ, цIыхухъухэм, а Iуэхур дэтIыгъын, цIыхубзхэр къэрал властым и органхэм, жылагъуэ IэнатIэм, щэнхабзэм, щIэныгъэм ехьэлIауэ зэрылэжьэн Iэмалхэр къахузэдгъэпэщын хуейщ. Ауэ мыбдеж зыщыбгъэгъупщэ хъунукъым бзылъхугъэхэм хэхауэ дакъыщхьэщыжын, яхуэфащэ гулъытэ яхуэтщIын зэрыхуейр. Апхуэдэу дэ куэдкIэ дэлъытащ анэхэр екIуу, узыншэу, насыпыфIэу щытынри.
Кавказым бзылъхугъэм пщIэ лей щыхуащI. Дигу къэдвгъэгъэкIыжыт цIыхубзым усэ гъуэзэджэ куэд хуэзыгъэпса ди классик ин Гамзатов Расул! Ди бзэгум къыполъадэ абы щIыгъуу дэри жытIэну: «аргуэру си щхьэр лъахъшэу хуэзгъэщхъауэ, сэ цIыхубзым и Iэм ба хузощI»… Сигуми си псэми къыбгъэдэкIыу сынывохъуэхъу, ди цIыхубз лъапIэхэ, фэ къыфхуэгъэза лъагъуныгъэ псалъэхэм сыт щыгъуи апхуэдиз хуабагъэрэ пэжыгъэрэ яхэлъыну, дэ, цIыхухъухэр, дызэрыфщхьэщытыр, фызэрытхъумэр сыт щыгъуи зыхэфщIэу фекIуэкIыну.
Насып, лъагъуныгъэ, узыншагъэ, гъащIэ кIыхь фиIэну!
